اینگیلیس کشفیات سرویس‌لری‌نین، وطنداش‌لارینی، 17 ایل عرضینده غیری-قانونی شکیلده ایزله‌ییب بیلگی‌لرین ییغدیغی بللی اولوندو.
اینگیلتره‌ده سوروشدورما مسئول‌لاری محکمه‌سی، اینگیلیس کشفیات سرویس‌لری MI5، MI6 و حکومت علاقه مرکزی‌نین، 1998-2015 ایللری آراسیندا اؤلکه وطنداش‌لاری‌نین، تلفون و اینترنت ایرتطباط‌لارینی قانون خاریجینه چیخا‌راق ایزله‌دیگینی و فردی بیلگی‌لرینی توپلادیغینا قرار وئردی.
ایزلمه‌یه آوروپا اینسان حاق‌لاری کونوانسیونونا ضد شکیلده ائدیلدیغینی ایفاده ائدن محکمه، کئچن ایل ایجرایاه گیرن یئنی قانون‌لارلا ایزلمه‌یه قانونی چرچیوه‌یه قوووشدوغونو قید ائتدی.
کشفیات تشکیلات‌لاری‌نین وطنداش‌لارین ایرتیباط ایچه‌ریکلرینی دئییل، "کیمین هارادا، نه زامان، نئجه و کیمینله ایرتیباطا کئچدیگینه" باغلی بیلگی ییغدیغی و بعضی شخصی بیلگی‌لری ییغدیغی ایفاده ائدیلدی.
آمریکا میلی امنیت آژانسی ایشچی‌لرین‌دن ادوارد اسنودن، 2013-جی ایلده، اؤلکه‌سی و اینگیلتره‌نین بیرگه پروژه چرچیوه‌سینده، دونیا ایچینده الکترون ایرتیباطی ایزله‌دیک‌لرینی ایفشاء ائتمیشدی.
بئله‌جه، اینگیلتره‌ده کشفیات سرویس‌لری‌نین غیری-قانونی ایزلمه فعالیت‌لری لوپا آلتینا آلینمیشدی.
